CELEX: 32012R0299
Language: et
Date: 2012-04-02 00:00:00
Title: Komisjoni rakendusmäärus (EL) nr 299/2012, 2. aprill 2012 , teatavate kaupade klassifitseerimise kohta kombineeritud nomenklatuuris

5.4.2012   
            
            
               ET
            
            
               Euroopa Liidu Teataja
            
            
               L 99/15
            
         KOMISJONI RAKENDUSMÄÄRUS (EL) nr 299/2012,
   2. aprill 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust avaldanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. aprill 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Kantav akutoitega mitmeotstarbeline elektroonikaseade ühes korpuses mõõtmetega 10 × 9,5 × 10,5 cm, millel on
                  
                              —
                           
                           
                              vedelkristalltehnoloogial põhinev värvikuvar ekraani diagonaali pikkusega ligikaudu 9 cm (3,5 tolli), kuvasuhe 4: 3 ja lahutusvõime 320 × 240 pikslit,
                           
                        
                              —
                           
                           
                              valjuhääldid,
                           
                        
                              —
                           
                           
                              mikrofon,
                           
                        
                              —
                           
                           
                              äratuskell,
                           
                        
                              —
                           
                           
                              2 GB mäluseade,
                           
                        
                              —
                           
                           
                              mälukaardilugeja,
                           
                        
                              —
                           
                           
                              USB-liides,
                           
                        
                              —
                           
                           
                              FM-antenniliides,
                           
                        
                              —
                           
                           
                              juhtnupud.
                           
                        Seade võib täita järgmisi ülesandeid:
                  
                              —
                           
                           
                              raadiosaadete vastuvõtmine,
                           
                        
                              —
                           
                           
                              kõnesalvestus,
                           
                        
                              —
                           
                           
                              heli taasesitus,
                           
                        
                              —
                           
                           
                              piltide ja videoklippide taasesitus,
                           
                        
                              —
                           
                           
                              äratuskell.
                           
                        
                      (1) Vt foto.
               
               
                  8527 13 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8527, 8527 13 ja 8527 13 99 sõnastusega.
                  Kuna seade on ette nähtud grupis 85 nimetatud mitme funktsiooni täitmiseks, tuleb see vastavalt XVI jaotise märkusele 3 klassifitseerida seadmeks, mis täidab põhifunktsiooni.
                  Arvestades seadme objektiivseid omadusi, nimelt kujundust ja kontseptsiooni, on seade ette nähtud kasutamiseks äratuskell-raadiona. Heli taasesitust peetakse teisejärguliseks. Ekraani väiksuse ja madala lahutusvõime tõttu peetakse ka piltide ja videoklippide taasesitust teisejärguliseks.
                  Seade on oma põhifunktsioonilt seepärast raadiosaadete vastuvõtja, millega on samas korpuses ühitatud helisalvestus- ja -taasesitusseade ning kell.
                  Seepärast tuleb seade klassifitseerida CN-koodi 8527 13 99 alla kui muu ringhäälingu vastuvõtuaparaat, mis on võimeline töötama välise energiaallikata ning on ühitatud helisalvestus- või -taasesitusseadmega.
               
            
         
      
         (1)  Foto on üksnes illustratsiooniks.